**“ТАСДИҚЛАЙМАН”**

Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 29 сентябрь

Муҳаммад ал-Ҳоразмий номидаги Тошкент ахборот технологиялари университети Фарғона филиали Кенгашининг 2-йиғилиши

**б а ё н н о м а с и**

2020 йил 29 сентябрь. Фарғона шаҳри.

Қатнашдилар – Кенгаш аъзоларидан 16 нафари, таклиф қилинганлар.

Йиғилиш раиси в.б. – Ў ва ТИБ директор ўринбосари, ф-м. ф.н. И.Тожибоев.

К У Н Т А Р Т И Б И

1. Ўзбекистон Республикаси Президентининг 2019 йил 30 июлдаги «Республика иқтисодиёти тармоқлари ва ижтимоий соҳани 2019/2020 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида»ги ПҚ-4407-сонли қарорининг филиалдаги ижроси.

Ахборотчилар: Д.Онарқулова, Х.Абдураҳмонов

1. “1 октябрь - Устоз ва мураббийлар куни”ни нишонланиши тўғрисида.

Ахборотчилар: И.Рустамов, А.Райимов.

1. Филиалда жисмоний ва юридик шахсларнинг ёзма-оғзаки мурожаатлари билан ишлаш ҳамда ижро назорати тўғрисида.

Ахборотчилар: Д.Онарқулова, Н.Низомиддинова.

1. 2020/2021 ўқув йилида иқтидорли талабалар билан ишлашни ташкил қилиш ҳақида.

Ахборотчи: Б.Джалилов.

1. Турли масалалар:
2. Профессор-ўқитувчиларнинг илмий фаолиятига қўшимча ҳақ белгилаш тўғрисида.

Ахборотчи: Б.Джалилов.

1. Диссертация мавзуларини тасдиқлаш ҳамда илмий маслаҳатчилар тайинлаш тўғрисида.

 Ахборотчи: М.Мирзаев.

**Биринчи масала юзасидан** сўзга чиққан филиал Ишлар бошқармаси бошлиғи Х.Абдураҳмонов филиалнинг 2020-2021 ўқув йили куз-қиш мавсумига тайёргарлиги юзасидан ахборот берди.

Ўзбекистон Республикаси Президентининг 2019 йил 30 июлдаги «Республика иқтисодиёти тармоқлари ва ижтимоий соҳани 2019/2020 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида»ги ПҚ-4407-сонли қарори ижросини таъминлаш мақсадида филиалнинг 2019 йил 12 августдаги 502-сонли ички буйруғи тайёрланди. Филиал ички буйруғи асосида 2020-2021 йиллар куз-қиш мавсумига тайёргарлик ишларини олиб бориш чора-тадбир Дастури ва Даврий жадвал (сетевой график) ишлаб чиқилиб, тасдиқланди. 2020-2021 йиллар куз-қиш мавсумига тайёргарлик кўриш учун талаб қилинадиган иш ҳажмлари ва сарфланадиган маблағ миқдори аниқланди. Тузилган режа асосида 1, 2-ўқув бинолари ва лаборатория ҳамда хизмат кўрсатиш хоналарида, “Талабалар турар жойи” биносида аниқланган камчиликлар тўла бартараф этилган. 1, 2-ўқув бинолари, “Талабалар турар жойи” иссиқлик тизими, иссиқ ва совуқ сув таъминоти, оқава сув тизими инвентаризация қилинган ва аниқланган камчиликлар бартараф этилган. Иссиқлик тизими “FERGHANA ENERGY TEST SEVICE” ташкилоти томонидан юқори босим остида ювилган (далолатнома мавжуд). Шунингдек, электр тизими ер ости кабеллари йиллик лаборатория кўригидан, қозонхона монометрлари “Ўзбекистон миллий метрология институти” ДК Фарғона филиали томонидан қиёслов кўригидан, электрон газ хисоблагич TBQZ-50, қозонхона мўрилари йиллик кўрикдан ўтказилган (далолатномалар расмийлаштирилган). Иситиш қозонхонаси жорий таъмирдан чиқарилган ҳамда хозирда синов жараёни амалга оширилиб, иссиқлик билан таъминлаш учун тайёр ҳолга келтирилган.

Шу жумладан, 2-ўқув биносида 16 та аудитория линолеум поллари, талабаларнинг сув ичиш фонтачаси ҳамда ўқув биноси спорт залининг 50 м2 том қисми таъмирланди. 1-ўқув ва 2-ўқув бинолари оралиғида 70 метрли йўлак битказилди, шунингдек, барча аудиториялар ва хизмат кўрсатиш хоналарининг деворлари сувли бўёқ билан бўялди.

***Янгиқўрғон ахборот технологиялари техникумини 2020-2021 куз-қиш мавсумига тайёргарлик кўриш бўйича бажарилган ишлар.***

Техникумни 2020-2021 куз-қиш мавсумига тайёрлаш бўйича тадбирлар режасига асосан қозонхонадаги ҳар бир жихоз ва инвентарни, сув насос ва двигателларни жорий ремонтдан ва тозалов ишларидан чиқарилди. Ички ва ташқи иссиқлик тармоқларини таъмирлаш, химоялаш (изоляция), иссиқлик пунктлари жойлашган ташқи ер усти трубаларини 4 атмосфера босими остида синовдан ўтказиш ишлари амалга оширилмоқда. Техникумдаги мавжуд ЭНКОМ-2 русумли соатига 250 кг ёқилғи сарфлайдигин 2 та қозондан 1 дона иситиш қозон соз ҳолатда мавсумига тайёр, 1 донаси эса таъмирталаб ҳолатда. Қозонхоналарини мукаммал таъмирлаш ҳамда уларнинг куз-қиш даврида ишга тайёрлиги тўғрисида тегишли далолатномаларни расмийлаштириш ишлари амалга оширилмоқда. Иссиқлик ташқи тизимларини 350 П/метр масофадаги трубаларини ташқи изолация қилиш режалаштирилган. Биноларда ёрилган, синган ойналардан 20 квм ойналари алмаштирилди ва жойларда иккинчи қаватларини ўрнатиш ишлари режага асосан бажарилди.

Ўқув биноларидаги электр тизимлари ва ёритиш жихозлари инвентаризациядан ўтказилиб, аниқланган камчиликлар тўлиқ бартараф этилди. Техникумга куз-қиш мавсумини беталофат ўтказиш учун 2020-2021 йил учун 150 тонна ёқилғи заҳираси керак бўлиб, хозирги кунда техникумга 28 тонна кўмир заҳираси келтирилди ва омборда сақланмоқда.

Ташқи хожатхоналар санитария талабларига тўлиқ жавоб берадиган ҳолга келтирилди. Хожатхонанинг ички ва ташқи деворлари тўлиқ таъмирланди.

Техикумдаги мавжуд ер майдонларида доимий ободонлаштириш ва кўкаламзорлаштириш ишлари олиб борилмоқда, ахлатлар чиқинди чиқариш жойларига чиқарилмоқда.

***Филиалнинг академик лицейида 2020-2021 куз-қиш мавсумига тайёргарлик кўриш бўйича бажарилган ишлар.***

Тошкент ахборот технологиялари университети Фарғона филиали академик лицейда янги 2020-2021 ўқув йилига ва куз-қиш мавсумига тайёргарлик ҳолати ўрганилиши натижасида қўйидагилар аниқланди:

- академик лицейда янги ўқув йилига тайёргарлик учун чора-тадбирлар режаси ишлаб чиқилган ҳамда амалга ошириладиган ишлар юзасидан ишчи гуруҳ таркиби шакллантирилган.

- академик лицейда бир қатор жорий таъмирлаш ишлари амалга оширилган. Жумладан, ўқув биносининг 2880 кв.м олд ва орқа фасад кўринишлари тўлиқ таъмирланган. Олд фасад қисми 1010кв.м “Травертин қопламаси” билан таъмирланган, бинонинг пастки “сокол” қисми 65 кв.м “Итоллогранит” қопламаси билан таъмирланган, олд кириш-чиқиш йўлакларига 20кв.м “мармар” қопламаси ётқизилган.Шунингдек, том қисми 82кв.м “профнастил” қопламаси билан ёпилган, ёмғир суви йўли учун янги 72 м сув қувурлари ўрнатилган, соколнинг пастки қисм йўлакларига 62,44 кв.м бетон йўлак ётқизилган. Ўқув биносининг орқа фасад қисми 1870 кв.м “вода эмулция” қопламаси билан таъмирланган, 35 кв.м ойна ромлари бўялган.

-Ўқув биноси 3 қаватдан иборат бўлиб, жорий таъмирлаш ишларида бино ички йўлаклари шифти, деворлари ва пол қисми таъмирланган. Шунингдек, ҳар бир қаватга видеокузатув мосламалари ўрнатилди, оптик толали интернет тармоғи бино ичига олиб кирилди.

-Академик лицейнинг ЎТЖда ҳам куз-қиш мавсумига ва янги ўқув йилига тайёргарлик ишлари олиб борилган. Жумладан, бинонинг ички девор, шифт ва пол қисмлари жорий таъмирланган. Бино орқа томонига олиб чиқувчи 3 та эскирган чиқиш эшиклари замонавий “акфа” эшикларига алмаштирилган. 3-қаватдаги ўқувчилар яшаш хоналарининг эшиклари замонавий “МДФ” эшикларига алмаштирилган.

-ЎТЖ ўнг тарафида мавжуд бўлган хожатхона, ювиниш хоналари, кир ювиш хоналари ва ошхоналар ишчи ҳолатда, таъмирга муҳтож эмас, санитар-гигиеник талабларга жавоб беради.

-Академик лицейнинг иссиқлиқ тизими марказлашган, жами 5 та қозонхона мавжуд бўлиб, уларда 7 та қозон ўрнатилган.Иситиш анжомлари тутун йўллари ишчи ҳолати текширувдан ўтказилган.

-Ўқув бинолари ва ЎТЖ биноси том қисмларининг 2965 кв.м майдони ёнғинга қарши суюқлик билан қопланган.

-Академик лицей биноси иссиқлик тизими сув айланиш ҳолатини яхшилаш мақсадида “Водий иссиқлик монтаж қурилиш” ҳусусий корхонаси билан ҳамкорликда 10344 кв.м қисми юқори босим остида ювилган.

***Бувайда қишлоқ хўжалик касб-ҳунар коллежида 2020-2021 куз-қиш мавсумига тайёргарлик кўриш бўйича амалга оширилган ишлар.***

 Бувайда қишлоқ хўжалиги касб-ҳунар коллежи 2020-2021 куз қиш мавсумига тайёрлаш бўйича тадбирлар режасига асосан қозонхонадаги хар бир жихоз ва инвентарни, сув насос ва двигателлари жорий таъмирлаш ишларидан чиқарилди. Ички ва ташқи иссиқлик тармоқларини таъмирлаш, химоялаш (изоляция), иссиқлик пунктлари жойлашган ташқи ер усти трубаларини босим остида синовдан ўтказилиб, талаб даражасида тартибга солиш ишлари амалга оширилмоқда. Мавжуд қозонхоналар таъмирталаб қисми таъмирланди, мавсумга тайёр ҳолга келтирилди.

Биноларда ёрилган, синган ойналардан 15 м 2-ойналар алмаштирилди. Ўқув биноларини электр тизимлари ва ёритиш жихозларини инвентаризациядан ўтказиб, аниқланган камчиликлар тўлиқ бартараф этилди. Ташқи хожатхоналар санитария талабларига тўлиқ жавоб берадиган ҳолга келтирилди.

Филиал обеъктларида куз-қиш мавсумига тайёргарлик кўриш бўйича амалга оширилган ишлар хақида мутасадди ташкилотлар иштирокида далолатномалар тузилган.

Ушбу масалага муносабат билдирган филиал бош ҳисобчиси М.Юнусалиева юқоридаги куз-қиш ишлари юзасидан бажарилган ишларнинг иқтисодий ҳисоб-китоблари билан Кенгаш аъзоларини таништирди.

И.Тожибоев ҳар бир факультет декани ўқув биноси ва хоналардаги носозликлар, бажарилиши керак бўлган ишлар ҳақида Ишлар бошқармасини хабардор қилиб туришлари кераклигини уқтириб ўтди.

**Иккинчи масала бўлган** “1 октябрь – Устоз ва мураббийлар куни” байрамини нишонланиши тўғрисида филиал Касаба уюшмаси раиси И.Рустамов ва А.Райимов сўз олиб, йиғилиш аъзоларига қуйидагича ахборот бердилар:

2020 йил 1 октябрь пандемия шароитига тўғри келганлиги муносабати билан, шароитдан келиб чиқиб, филиал Ёшлар билан ишлаш, маънавият ва маърифат бўлими ҳамда ёшлар билан ишлаш бўйича декан ўринбосарлари томонидан филиал профессор-ўқитувчиларига байрам табриклари ва талаба-ёшларга байрам мазмун-моҳияти акс эттирилган аудио ва видеороликлар тарғибот қилиниб келинмоқда.

Филиал профессор-ўқитувчилари ва ходимларини моддий ва маънавий қўллаб-қувватлаш мақсадида, байрам табриги сифатида моддий рағбатлантирилди.

Кафедра мудирлари томонидан пандемия шароитида соғлиги ёмонлашган профессор-ўқитувчилар ва ходимлар ҳолидан, филиалда ишлаб, кексалик гаштини сураётган профессор-ўқитувчилар ҳолидан ҳабар олинмоқда.

1 октябр кунига қадар турли стипендия ва ютуқларга эришган талабалар томонидан байрам табриги сифатида аудио ва видеороликлар тайёрланиб, филиал сайти ва ижтимоий телеграм каналларида тарғибот қилиш ёшлар билан ишлаш бўйича декан ўринбосарларига топширилди.

**Учинчи масала,** яъни филиалда жисмоний ва юридик шахсларнинг ёзма-оғзаки мурожаатлари билан ишлаш ҳамда ижро назорати тўғрисида филиал Мониторинг ва Ички назорат бўлими бошлиғи Д. Онарқулова сўзга чиқди:

Муҳаммад ал-Хоразмий номидаги Тошкент ахборот технологиялари университети Фарғона филиалида 2020 йилнинг январь-сентябрь ойлари давомида жисмоний ва юридик шахсларнинг ёзма ва оғзаки мурожаатлари бўйича амалга оширилган ишлар ва вазифалар белгиланган йўриқнома асосида амалга оширилмоқда. Амалга оширилган ишлар ҳисобот шаклида белгиланган тартибда юқори ташкилотларга ўз вақтида тақдим этилди.

Филиалда жисмоний ва юридик шахсларни қабул қилиш хонаси ажратилган. Хона барча жихозлар билан жиҳозланган. Бинонинг кириш жойи ва фуқароларни қабул қилиш хонаси олдида жисмоний ва юридик шахсларни қабул қилиш жадвали илиб қўйилган.

Жисмоний ва юридик шахсларнинг ёзма ва оғзаки мурожаатлари ҳар ҳафтада филиалнинг Бошқарув йиғилишида муҳокама этилиб, маълумотларни ўз вақтида, қонун талабларига мувофиқ равишда кўриб чиқиш ишлари меъёр даражасида ташкил этилган.

Филиал раҳбарлари томонидан мурожаатларни кўриб чиқишда масъулиятсизлик ва юзакичиликка йўл қўйиш ҳолатлари мавжуд эмас.

Ҳозирги кунга қадар филиал раҳбарлари томонидан жисмоний ва юридик шахсларни қабул қилиш жадвали асосида 16 та мурожаатлар қабул қилиниб, уларга ўз вақтида жавоблар берилган. Қайд этиш журналида фуқароларнинг мурожаатлари мавзуси қисқача акс эттирилган.

Ўзбекистон Республикаси Президентининг Виртуал қабулхонаси электрон тизимига мурожаатлар келиб тушмаган. Барча мурожаатларга ўз вақтида маълумотлар тақдим қилинган.

Филиал директори томонидан 4 та, Илмий ишлар ва инновациялар бўйича директор ўринбосарига 6 та, ишлар бошқармаси бошлиғига 6 та жисмоний ва юридик шахсларнинг оғзаки мурожаатлари келиб тушган. Филиал раҳбарлари томонидан оғзаки мурожаатлар бўйича ўз вақтида қониқарли жавоблар ва керакли кўрсатмалар бериш ишлари амалга оширилган.

Жорий йилнинг ҳозирги кунига қадар филиал раҳбарлари томонидан жисмоний ва юридик шахсларни қабул қилиш жадвали асосида 16 та мурожаатлар қабул қилиниб, уларга ўз вақтида жавоблар берилган.

Жисмоний ва юридик шахслар томонидан қайта мурожаат этиш ҳолатлари қайд этилмаган.

**Д.Онарқулова филиал девонхонасига кирим қилинган ҳужжатлар тўғрисида ҳам маълумот бериб ўтди.**

Жорий йилнинг 03.01.2020й. кунидан 28.09.2020й. кунига қадар филиалга юқори ташкилотлардан ва идоралардан келиб тушган ҳужжатлар жами 1650 тани ташкил этди. Шу жумладан, ОЎМТВ дан жами 993 та ҳужжат, булардан – 278 та буйруқ, 17 та қўшма қарор, 4 та Ҳайъат қарори, 4 баён, 690 та хат, ТАТУ дан жами 384 та буйруқ, Фарғона вилоят ҳокимлигидан 242 та хат кирим қилинган.

2020 йил 3 январь кунидан 2020 йил 28 сентябрь кунига қадар Ўзбекистон Республикаси Президентининг виртуал қабулхонасидан мурожаат келиб тушмади.

ОЎМТВ томонидан келган 278 та буйруқ, 17 та қўшма қарор, 4 та Ҳайъат қарори ва 4 баёнларга Директор ўринбосарлари масъуллигида филиалнинг ички буйруқлари ишлаб чиқилди.

**ОЎМТВ дан келган асосий буйруқлар :**

10.04.2020 йил кунги “Академик лицейлар ва касб-ҳунар коллежларида ўқув жараёнларини самарали ташкил этиш тўғрисида”ги 258-сонли буйруғи ижросини таъминлаш мақсадида, филиалнинг 2020 йил 16 апрелдаги 218-сонли буйруғи ишлаб чиқарилди (*масъул И.Тожибоев*);

10.04.2020 кунги “Олий таълим муассасаларида ўқув жараёнини масофавий таълим орқали самарали давом эттириш ва 2019-2020 ўқув йилини якунлаш тўғрисида”ги 257-сонли буйруғи ижросини таъминлаш мақсадида, филиалнинг 2020 йил 16 апрелдаги 219-сонли буйруғи ишлаб чиқарилди (*масъул И.Тожибоев*);

04.04.2020 кунги “Коронавирус пандемияси бўйича эпидемик вазият ва бу борада амалга оширилаётган чора-тадбирлар муҳокамасига бағишланган йиғилиш баёни ижроси тўғрисида”ги 247-сонли буйруғи ижросини таъминлаш мақсадида, филиалнинг 2020 йил 10 апрелдаги 213-сонли буйруғи ишлаб чиқарилди (*масъул И.Тожибоев*);

29.04.2020 кунги “Якуний давлат аттестация комиссияси раисларини тасдиқлаш тўғрисида”ги 271-сонли буйруғи ижросини таъминлаш мақсадида, филиалнинг 2020 йил 28 апрелдаги 232-сонли буйруғи ишлаб чиқарилди (*масъул И.Тожибоев*);

18.04.2020 кунги “Ўзбекистон Республикаси Вазирлар Маҳкамасининг 2020 йил 16 апрелдаги 232-сон қарори “Ўзбекистон Республикаси Давлат бюджетининг барқарорлигини таъминлаш ва харажатларини мақбуллаштириш бўйича қўшимча чора-тадбирлари тўғрисида”ги 266-сонли буйруғи ижросини таъминлаш мақсадида, филиалнинг 2020 йил 20 апрелдаги 223-сонли буйруғи ишлаб чиқарилди (*масъул Э.Бўтабоева*).

**Тўртинчи масала сифатида кун тартибига қўйилган 2020-2021 ўқув йилида иқтидорли талабалар билан ишлашни ташкил қилиш** масаласи бўйича ушбу ахборотга масъул ИИИБ директор ўринбосари Б.Джалиловнинг эътибосизлиги ҳамда Илмий бўлим бошлиғи Р.Нурдинованинг масъулиятсизлиги туфайли маълумотнома тайёрланмаган.

Йиғилиш раиси Т.Тожибоев бу масалада танқидий фикр билдириб, Р.Нурдиновани алоҳида огоҳлантирди.

**Турли масалалар:**

**IV/1.** Ушбу масала юзасидан сўзга чиққан филиал ИИИБ директор ўринбосари Б.Джалилов йиғилиш аъзоларига қуйидагича ахборот берди:

Р.А.Нурдинова 2020 йил 2 сентябрдан Филиал “Илмий ишлар, инновациялар ва илмий-педагогик кадрларни тайёрлаш” бўлими бошлиғи этиб тайинланди. Шу давргача, у Фарғона политехника институтида фаолият олиб борган ва фаолият натижалари бўйича 25 % қўшимча ҳақ олган.

Б.Джалилов сўзи давомида, Ўзбекистон Республикаси Вазирлар Маҳкамасининг 2019 йил 24 декабрдаги 1030-сон қарорининг 1-иловаси - "Илм-фан ва таълим сохасидаги давлат ташкилотларида илмий, илмий-педагогик ва меҳнат фаолияти билан шуғулланувчи илмий даражага эга ходимларга қўшимча ҳақ тўлаш тартиби тўғрисидаги Низом"га мувофик Тошкент ахборот технологиялар университети Фарғона филиалида илмий, илмий-педагогик ва меҳнат фаолияти билан шуғулланувчи илмий даражага эга ходимларга ҳар ойлик қўшимча ҳақ тўлаш тартиби тўғрисидаги ички Низомга асосан Ишчи гуруҳи Р.А.Нурдиновага қўшимча ҳақ тўлашни кўриб чиққанлигини ва 25 % қўшимча ҳақ тўлаш таклифи киритилганини маълум қилди.

Кенгаш аъзолари ушбу таклифни бир овоздан маъқулладилар.

**IV/2.** Диссертация мавзусини тасдиқлаш ҳамда илмий маслаҳатчи тайинлаш бўйича Илмий котиб М.Мирзаев сўзга чиқиб, йиғилиш аъзоларини илмий изланувчилар ҳамда илмий мавзулар билан таништириб ўтди.

1. Ахборот технологиялари кафедраси ассистенти Даминов Отабек Махамматхоновичнинг 05.01.05 – Ахборотларни химоялаш усуллари ва тизимлари. Ахборот хавфсизлиги ихтисослиги бўйича Фалсафа доктори (PhD) илмий даражасини олиш учун бажариладиган “Телекоммуникация ижтимоий тармоқлари мониторинги асосида ахборот тизимлари хавфсизлигини таьминлаш усуллари” мавзусидаги диссертация ишига кафедра томонидан тайёрланган хужжатлар ҳамда Муҳаммад ал-Хоразмий номидаги Тошкент ахборот технологиялари университети Ахборот технологиялари кафедраси профессори, т.ф.д. Якубов Мақсадхон Султаниязович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар А. Абдуқодиров ва С.Собировлар юқоридаги диссертация мавзусининг актуаллиги, кафедранинг илмий-тадқиқот йўналишига мос эканлиги ҳақида фикр-мулоҳаза билдирдилар.

1. Ахборот хавфсизлиги кафедраси ассистенти Ғаниева Шахризод Нурмахамадовнанинг 05.01.05 – Ахборотларни химоялаш усуллари ва тизимлари. Ахборот хавфсизлиги ихтисослиги бўйича фалсафа доктори (PhD) илмий даражасини олиш учун бажариладиган “Телекоммуникация тармоқларида ахборот хавфсизлиги инцидентларини мониторинг қилиш мультиагент тизимларини такомиллаштириш усуллари” мавзусидаги диссертация ишига кафедра томонидан тайёрланган хужжатлар ҳамда Муҳаммад ал-Хоразмий номидаги Тошкент ахборот технологиялари университети Ахборот технологиялари кафедраси профессори, т.ф.д. Якубов Мақсадхон Султаниязович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар О.Қўлдошев ва М.Джалиловлар юқоридаги диссертация мавзусининг актуаллиги, кафедранинг илмий-тадқиқот йўналишига мос эканлиги ҳақида фикр-мулоҳаза билдирдилар.

1. Ахборот хавфсизлиги кафедраси мустақил тадқиқотчиси Икрамидинов Рахмонжон Ахмаджон ўғлининг 05.01.05 – Ахборотларни химоялаш усуллари ва тизимлари. Ахборот хавфсизлиги ихтисослиги бўйича Фалсафа доктори (PhD) илмий даражасини олиш учун бажариладиган “Оммавий тадбирлар иштирокчиларини идентификациялаш жараёнини услубий ва дастурий таъминотини яратиш” мавзусидаги диссертация ишига кафедра томонидан тайёрланган хужжатлар ҳамда Муҳаммад Ал-Хоразмий номидаги Тошкент ахборот технологиялари университети Ахборот технологиялари кафедраси профессори, т.ф.д. Якубов Мақсадхон Султаниязович номидан ушбу ишга илмий маслаҳатчи бўлишга берилган розилик хати мазмуни билан Кенгаш аъзоларини таништирди.

Доцентлар О.Қўлдошев ва И.Тожибоевлар юқоридаги диссертация мавзусининг актуаллиги, кафедранинг илмий-тадқиқот йўналишига мос эканлиги ҳақида фикр-мулоҳаза билдирдилар.

Юқоридаги масалалар юзасидан Кенгаш

 **қ а р о р қ и л а д и:**

* 1. Ушбу масала бўйича Д.Онарқулова ҳамда Х.Абдураҳмоновларнинг ахбороти маълумот учун қабул қилинсин.
	2. ЎзР Президентининг 2019 йил 30 июлдаги “Республика иқтисодиёти тармоқлари ва ижтимоий соҳани 2019/2020 йиллар куз-қиш даврида барқарор ишлашга комплекс тайёрлашни таъминлаш чора-тадбирлари тўғрисида”ги ПҚ-4407-сонли қарорининг филиалдаги ижроси қониқарли деб топилсин.
	3. Ёшлар билан ишлаш, маънавият ва маърифат бўлими бошлиғи А.Райимов ҳамда КУ раиси И.Рустамовларнинг ахбороти маълумот учун қабул қилинсин.
	4. Филиал иқтидорли талабалари томонидан байрам мазмуни акс эттирилган аудио ва видеороликлар тайёрлаб, ижтимоий тармоқларда кенг тарғиб этиш ишлари Ёшлар билан ишлаш бўйича декан ўринбосарлари томонидан ташкил этилсин. Муддат:1 октябргача.
	5. Ушбу қарор ижроси назорати Ёшлар билан ишлаш, маънавият ва маърифат бўлими бошлиғи (А.Райимов) зиммасига юклатилсин.
	6. Филиалда жисмоний ва юридик шахсларнинг ёзма-оғзаки мурожаатлари билан ишлаш ҳамда ижро назорати тўғрисидаги Д.Онарқулованинг ахбороти маълумот учун қабул қилинсин ҳамда ушбу йўналишдаги ишлар қониқарли деб топилсин.
	7. Ушбу масалага масъул Д.Онарқулова ҳамда Н.Низомиддиновалар эътиборига жисмоний ва юридик шахсларнинг оғзаки мурожаатларини ўз вақтида ёзма тарзда расмийлаштириш кераклиги таъкидлансин.
1. 1. 2020/2021 ўқув йилида иқтидорли талабалар билан ишлашни ташкил қилиш ҳақидаги масалага ИИИБ директор ўринбосари Б.Джалилов томонидан ахборот тайёрланмагани кўрсатиб ўтилсин ҳамда ушбу масала мухокамаси Кенгашнинг 3-йиғилишида қайта кўриб чиқилсин.
2. /1
	1. Профессор-ўқитувчиларга қўшимча ҳақ тўлаш бўйича ИИИБ директор ўринбосари Б.Джалилов ахбороти маълумот учун қабул қилинсин.
	2. ИИТ ва ИПК тайёрлаш бўлими бошлиғи, техника фанлари бўйича фалсафа доктори Р.Нурдиновага илмий даражага эга ходимларга қўшимча ҳақ тўлаш тартиби тўғрисидаги Низомларга мувофиқ 25% қўшимча ҳақ тўлаш белгилансин.
	3. Ходимлар бўлими (Х.Исмоилова) ҳамда Хисобхона (М.Юнусалиева) масъулларига қўшимча ҳақ тўлаш юзасидан амалдаги тартиб-қоидаларга мувофиқ юқоридаги қарорни расмийлаштириш топширилсин.

V./2

1. Филиал Илмий котиби М. Мирзаевнинг юқоридаги масала бўйича ахбороти маълумот учун қабул қилинсин.

1. Ахборот хавфсизлиги кафедраси ассистенти Ғаниева Шахризод Нурмахамадовнанинг “Телекоммуникация тармоқларида ахборот хавфсизлиги инцидентларини мониторинг қилиш мультиагент тизимларини такомиллаштириш усуллари” номли докторлик (PhD) диссертациси мавзуси тасдиқлансин ҳамда ушбу ишга илмий маслаҳатчи сифатида техника фанлари доктори, профессор Якубов Мақсадхон Султаниязович тайинлансин.
2. Ахборот технологиялари кафедраси ассистенти Даминов Отабек Махамматхоновичнинг “Телекоммуникация ижтимоий тармоқлари мониторинги асосида ахборот тизимлари хавфсизлигини таьминлаш усуллари” номли докторлик (PhD) диссертацияси мавзуси тасдиқлансин ҳамда ушбу ишга илмий маслаҳатчи сифатида техника фанлари доктори, профессор Якубов Мақсадхон Султаниязович тайинлансин.
3. Ахборот хавфсизлиги кафедраси мустақил тадқиқотчиси Икрамидинов Рахмонжон Ахмаджон ўғлининг “Оммавий тадбирлар иштирокчиларини идентификациялаш жараёнини услубий ва дастурий таъминотини яратиш” номли докторлик (PhD) диссертациси мавзуси тасдиқлансин ҳамда ушбу ишга илмий маслаҳатчи сифатида техника фанлари доктори, профессор Якубов Мақсадхон Султаниязович тайинлансин.

Кенгаш раиси в.б.: И.Тожибоев.

Кенгаш котиби: М.Мирзаев.